Lykke til Isak

**"Lykke til Isak"**
Sesong 3 episode 1 — Publisert 7. oktober 2016 — Lengde: 27:09

"**Lykke til Isak**" er den første episoden i den tredje sesongen av *Skam* og den 24. episoden totalt. Den går fra søndag 2. oktober til fredag 7. oktober og ble publisert i sin helhet den 7. oktober 2016.

## Handling

### Søndag

**Søndag 01:05 - "Lykke til Isak"**

På fest hos Eva sitter Isak, Jonas, Mahdi og Magnus på badet og snakker om jenter og røyker marijuana. Rett etter Isak har snakket om at han liker henne, kommer førstisjenta Emma inn på badet og leter etter piller. Isak spøker med henne før han tilbyr henne en pille (egentlig Ibux) og de begynner å kline. De andre går ut og Emma prøver å gå ned på Isak, men han stopper henne.

Politiet kræsjer festen og Isak gjemmer marijuana-stæset til Mahdi i en krukke, noe Sana får med seg. en politidame stopper Isak på vei ut, men han stikker av bakpå sykkelen til Jonas.

**Søndag 11:25 - "Morrabrød"**

Morgenen etter våkner Isak til meldinger med bibelvers fra moren og Jonas som sier at politiet fant noe grønt hos Eva. Eskild og Linn kommer inn i rommet med Noora på videochat. Noora, som har flyttet til London, sier hun ikke har fått så mange venner og at William jobber mye, men påstår ikke helt overbevisende at hun har det kjempebra.

Isak sender senere melding til Eva og spør om han kan komme og hente en genser han glemte. Vilde sier hun har hørt at Isak hooket med Emma. Til gutta later Isak som han fikk blowjob.

### Mandag

**Mandag 11:40 - "Går ned på chicks"**

Gutta sitter i kantina og Magnus forteller en historie om en jente med kattetunge. Isak stirrer seg fast i Even på den andre siden av rommet og ser raskt bort når han møter blikket hans. Vilde kommer og vil verve guttene til Kosegruppa, en revygruppe med ansvar for å lage kos og stemning, og inviterer dem til gruppemøte på fredag, men guttene er ikke interessert. Isak spør Eva om å få hente genseren han glemte hos henne og inrømmer til Mahdi at han gjemte shitet hos Eva. Mahdi sier han skylder ham 1000 kr, men Isak sier han skal fikse det. Senere poster Isak en køddevideo av Magnus og kaller ham kattehooker.

### Tirsdag

Isak poster et bilde av Magnus der det står at han søker katt. Mahdi spør etter weeden og sier det snart blir renter. Isak drar hjem til Eva for å "hente genseren," men hun er ikke hjemme og sier hun ikke har funnet noe genser.

### Onsdag

**Onsdag 12:25 - "Biologi"**

Sana setter seg ved Isak i timen og sier hun har narkotikaen hans og kjefter på ham for at Eva kunne blitt tatt for det. I gjengjeldelse for at hun reddet det fra politiet, krever hun 10% av narkotikaen og at Isak og vennene blir med i Kosegruppa. Isak sier det er greit og vil ha det tilbake, men Sana sier han får det når hun ser dem på gruppemøtet. Vilde sender ham etterpå melding om at Sana har sagt han var gira på å bli med i gruppa.

### Torsdag

På melding minner Eskild Isak på at han må overføre husleia og Linn sier han må vaske trappa, selv om det er hennes uke, siden han betaler i tide og hun er syk. Eskild og Noora sier seg enige. I gruppechaten sier Magnus at de kan dra på kino på fredag, men Isak minner dem på at de må på Kosegruppa-møtet.

### Fredag

Isak poster enda et kattehooker-bilde av Magnus og skriver til gruppechaten: "Gruppemøte i dag kl19. Ferdi."

**Fredag 19:15 - "Kosegruppa"**

Isak er på Kosegruppa-møtet og de andre gutta har ikke kommet. Han virker misfornøyd, helt til Even kommer inn. Emma kommer også, og virker tydelig interessert i Isak. Når Vilde sier de skal ha kjærlighetsøvelse, går Isak på do og spiller et spill. Når han kommer ut, står Even der med en joint bak øret. Han bruker opp alt tørkepapiret og ber Isak bli med ut. De deler jointen på en benk mens de snakker om Vilde og kosegruppa. Even tuller med Isak og forteller at han gikk på Bakka i fjor, men bytta skole. Emma kommer og avbryter dem og spør om Isak vil være på matlagingsteam med henne, men Even sier han og Isak har avtalt å være på gruppe. Hun foreslår at de kan være tre og setter seg ned med dem.

## Klipp

Søndag 02.10.16 kl 01:05
"Lykke til Isak"Søndag 02.10.16 kl 11:20
"Morrabrød"Mandag 03.10.16 kl 11:40
"Går ned på chicks"Onsdag 05.10.16 kl 12:25
"Biologi"Fredag 07.10.16 kl 19:15
"Kosegruppa"
## Sendinger

7. oktober 2016 kl. 20:20 – NRK.no

Appearances

Karakterer

* Mahdi
* Isak
* Jonas
* Magnus
* Emma
* Eskild
* Linn
* Noora
* even
* Joanna (nevnt)

Steder

* Huset til Eva
* Kollektivet - rommet til Isak
* Nissen - kantina

## Observasjoner

### Tema, symbolikk og motiv

* **Religion**
	+ ***Bibelvers:*** Moren til Isak sender ham bildeforbudet - forbudet mot å lage seg eller tilbe bilder av guder eller det skapte - et bibelvers fra Det gamle testamente, 2. Mosebok 20:4-6.
	+ ***Jesus t-skjorten:*** Isak bruker jesus t-skjorten som senere i sesongen vil bli brukt av Eskild og Even.

### Forskjellig

* emma sier hun "røyka noen piller hos Sana". etterpå kommer venninna inn og sier at Yousef har kommet.
* Mahdi kjenner ikke Isak fra før, og Jonas må gå god for ham for at han skal få ta marijuana-stæsjet.
* Isak sier til politiet at han heter Adrian elsett.
* Eskild kødder med at han skal på Joker og kjøpe fiskekaker, en throwback til gangen Noora klikket fordi han hadde tatt fiskekakene hennes.
* Isak endrer navnet på gruppechaten til "Kattehookern og vennene hans".
* Sana sier at om det er en ting hun ikke liker, er det når noen føkker over vennene sine. Isak refererer tilbake til det når de prater i sesong 4.
* Sana satte seg med Isak for å presse ham til å bli med i Kosegruppa, men de endte opp med å måtte samarbeide. De vil fortsette å samarbeide i biologi og dette er starten på deres vennskap.
* Læreren uten BH sier til sana at "Det er sånn at gutter og jenter kan jobbe sammen. I Norge gjør vi det." Dette er første av flere ganger læreren vil komme med rasistiske kommentarer mot Sana denne sesongen.
* Når kosegruppa skal ha kjærlighetsøvelse, sier Vilde at "det er ikke så naturlig for alle å spre kjærlighet" og Sana ser mot Isak. Han forlater rommet, som viser at han ikke er klar for kjærlighet enda.
* Isak stopper opp og tar på et skap på vei til do.

## Kulturelle referanser

* ***Stranger Things***: Isak sier Emma ligner på Eleven, den lille gutten som egentlig er en jente fra *Stranger Things*.
* ***Narcos***: Jonas kaller Mahdi for "Escobar" når han truer med at Isak må betale 1000kr pluss renter for den savnede weeden. Da Sana ber om en fortjeneste for å ha reddet narkotikaen fra politiet, spør Isak: "Tror du dette er en jævla *Narcos*-episode eller noe?"

## Bak kulissene

Doen til Eva, hvor guttene røyker i første scene, er i virkeligheten doen til Marlon Langeland som spiller Jonas.

## Referanser

1. ↑ @isakyaki Instagram-video - NRK P3 / Skam - Søndag 2.10.16 kl 2.01
2. ↑ Klipp: "Lykke til Isak" - NRK P3 / *Skam* - Søndag 2.10.16 kl 1.05
3. ↑ Klipp: "Morrabrød" - NRK P3 / Skam
4. ↑ Melding: Isak og eva - NRK P3 / Skam
5. ↑ Melding: Chatten - NRK P3 / Skam
6. ↑ Klipp: "Går ned på chicks" - NRK P3 / Skam
7. ↑ Instagram: @isakyaki - NRK P3 / Skam